ᱜᱚᱱᱯᱩᱨ

ᱜᱚᱱᱯᱩᱨ (ᱚᱱᱟ ᱵᱮᱜᱚᱨ ᱦᱚᱸ ᱜᱳᱱᱯᱩᱨ ᱚᱞ ᱦᱩᱭᱩᱜᱼᱟ) ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱚᱦᱚᱢᱢᱚᱫᱽ ᱵᱟᱡᱟᱨ ᱵᱞᱚᱠ ᱨᱮ ᱢᱮᱱᱟᱜ ᱢᱤᱫᱴᱟᱝ ᱢᱟᱨᱮᱱ ᱟᱛᱳ ᱠᱟᱱᱟ᱾

 ᱚᱛᱱᱚᱜ 
ᱱᱚᱶᱟ ᱫᱚ ᱮᱱ ᱮᱭᱤᱪ ᱑᱔ (ᱢᱟᱨᱮᱱ ᱱᱟᱢᱵᱟᱨ ᱮᱱ ᱮᱭᱤᱹᱪ ᱖᱐) ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱟᱛᱳ ᱫᱚ ᱯᱳᱱ ᱥᱮᱫ ᱜᱮ 'ᱜᱚᱱᱯᱩᱨ ᱨᱟᱠᱷᱟ ᱫᱚᱦᱚ ᱵᱤᱨ' ᱛᱮ ᱮᱥᱮᱫ ᱢᱮᱱᱟᱜᱼᱟ᱾ ᱟᱛᱳ ᱨᱮᱭᱟᱜ ᱮᱛᱚᱢ ᱥᱮᱫ ᱢᱤᱫᱴᱟᱝ ᱦᱩᱰᱤᱧ ᱠᱷᱟᱞ ᱯᱟᱨᱚᱢ ᱟᱠᱟᱱᱟ ᱾

ᱜᱚᱱᱯᱩᱨ ᱫᱚ ᱢᱩᱬᱩᱫ ᱞᱮᱠᱟᱛᱮ ᱢᱳᱨᱟᱢ ᱦᱟᱥᱟ ᱛᱮ ᱯᱮᱨᱮᱪ ᱟᱨ ᱱᱚᱣᱟ ᱥᱟᱨᱡᱚᱢ ᱵᱤᱨ ᱫᱚ ᱢᱳᱨᱟᱢ ᱦᱟᱥᱟ ᱨᱮ ᱢᱮᱱᱟᱜᱼᱟ᱾ ᱵᱤᱨ ᱢᱩᱫᱽᱨᱮ ᱢᱮᱱᱟᱜ ᱟᱛᱳ (ᱟᱞᱯᱟᱦᱟᱨᱤ, ᱜᱷᱟᱜᱟ, ᱪᱷᱳᱣᱵᱟᱛᱟ, ᱥᱟᱵᱽᱞᱟ ᱮᱢᱟᱱ) ᱨᱮ ᱜᱤᱨᱟᱹᱵᱟᱥᱤ ᱦᱚᱲ ᱠᱚ ᱵᱟᱰᱟᱭ ᱧᱟᱢ ᱟᱠᱟᱫᱟ ᱡᱮ ᱩᱱᱠᱩ ᱫᱚ ᱥᱟᱨᱡᱚᱢ ᱥᱟᱠᱟᱢ ᱛᱮ ᱵᱮᱱᱟᱣ ᱯᱟᱛᱲᱟ ᱟᱹᱠᱷᱨᱤᱧ ᱠᱟᱛᱮ ᱡᱤᱭᱚᱱ ᱠᱚ ᱠᱷᱟᱸᱰᱟᱣ ᱮᱫᱟ᱾Ghosh, Kanailal, Birbhumer Bon Udbhidjo O  Banyapran, Paschim Banga, Birbhum Special Issue, February 2006, ,

 ᱦᱚᱲ ᱞᱮᱠᱷᱟ 
ᱵᱷᱟᱨᱚᱛ ᱨᱮᱭᱟᱜ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱜᱚᱱᱯᱩᱨ ᱨᱮᱭᱟᱜ ᱜᱩᱴ ᱦᱚᱲ ᱞᱮᱠᱷᱟ ᱒,᱗᱐᱖ ᱦᱚᱲ, ᱡᱟᱦᱟᱸ ᱢᱩᱫᱽᱨᱮ ᱑,᱓᱔᱗ ᱦᱚᱲ ᱠᱚᱲᱟ ᱟᱨ ᱑,᱓᱕᱙ ᱦᱚᱲ ᱛᱤᱨᱞᱟᱹ ᱾ ᱖ ᱥᱮᱨᱢᱟ ᱞᱟᱛᱟᱨ ᱨᱮ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱒᱕᱗ ᱦᱚᱲ ᱾ ᱜᱟᱱᱯᱩᱨ ᱨᱮ ᱥᱤᱠᱷᱱᱟᱹᱛ ᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱒,᱐᱕᱙ (᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱘᱔.᱐᱘%)᱾

 ᱥᱮᱪᱮᱫ 
ᱜᱚᱱᱯᱩᱨ ᱨᱮᱭᱟᱜ ᱵᱟᱥᱚᱱᱛᱤᱠᱟ ᱤᱱᱥᱴᱤᱭᱩᱴ ᱚᱯᱷ ᱤᱱᱡᱤᱱᱤᱭᱟᱨᱝ ᱮᱱᱰ ᱴᱮᱠᱱᱚᱞᱳᱡᱤ ᱤᱱᱡᱤᱱᱤᱭᱟᱨᱤᱝ ᱨᱮ ᱰᱤᱯᱳᱢᱟ ᱠᱳᱨᱥ ᱠᱚ ᱮᱢᱟ ᱾ 

ᱟᱛᱳ ᱨᱮ ᱵᱟᱨᱭᱟ ᱮᱛᱚᱦᱚᱵ ᱵᱤᱨᱫᱟᱹᱜᱟᱲ ᱟᱨ ᱢᱤᱫᱴᱟᱝ ᱩᱥᱩᱞ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾ ᱱᱣᱶᱟ ᱵᱤᱨᱫᱟᱹᱜᱟᱲ ᱠᱚ ᱱᱟᱯᱟᱭ ᱞᱮᱠᱟᱛᱮ ᱧᱮᱞ ᱫᱚᱦᱚ ᱟᱨ ᱱᱟᱦᱟᱜ ᱥᱩᱵᱤᱫᱷᱟᱹ ᱥᱟᱞᱟᱜ ᱱᱟᱯᱟᱭ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱᱟ᱾ ᱩᱥᱩᱞ ᱵᱤᱨᱫᱟᱹᱜᱟᱲ ᱨᱮ ᱟᱢᱫᱟᱡᱽ ᱘᱐᱐ ᱦᱚᱲ ᱯᱟᱹᱴᱷᱣᱟᱹ ᱢᱮᱱᱟᱜ ᱠᱚᱣᱟ, ᱡᱟᱦᱟᱸᱭ ᱫᱚ ᱩᱥᱩᱞ ᱛᱟᱞᱢᱟ ᱨᱮ ᱵᱟᱨᱭᱟ ᱥᱴᱤᱢ, ᱠᱟᱹᱨᱤ ᱟᱨ ᱥᱟᱬᱮᱥ ᱮ ᱛᱟᱞᱟ ᱛᱮ ᱥᱤᱠᱷᱱᱟᱹᱛ ᱮ ᱮᱢᱟ ᱠᱚ ᱠᱟᱱᱟ᱾

 ᱞᱟᱠᱪᱟᱨ 
ᱰᱮᱵᱤᱰ ᱡᱮᱹ ᱢᱮᱠᱠᱟᱪᱤᱭᱚᱱ ᱜᱚᱱᱯᱩᱨ ᱨᱮ ᱑᱘ ᱟᱨ ᱑᱙ ᱥᱚᱛᱟᱵᱫᱤ ᱨᱮ ᱟᱭᱢᱟ ᱦᱩᱰᱤᱧ ᱪᱟᱨ ᱪᱟᱞ ᱢᱩᱱᱫᱤᱞ ᱨᱮᱱᱟᱜ ᱠᱟᱛᱷᱟ ᱞᱟᱹᱭ ᱟᱠᱟᱫᱟ, ᱡᱟᱦᱟᱸ ᱫᱚ ᱨᱟᱯᱟᱜ ᱤᱴᱟᱹ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱩᱱᱤ ᱫᱚ ᱢᱚᱱᱰᱚᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫᱴᱟᱝ ᱵᱤᱥᱱᱩ ᱢᱚᱱᱫᱤᱨ ᱨᱮᱭᱟᱜ ᱠᱟᱛᱷᱟ ᱞᱟᱹᱭ ᱟᱠᱟᱫᱟ, ᱡᱟᱦᱟᱸ ᱫᱚ ᱑᱗᱖᱙ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ᱾ ᱱᱚᱣᱟ ᱫᱚ ᱢᱤᱫᱴᱟᱝ ᱪᱟᱞᱟ ᱢᱚᱱᱫᱤᱨ ᱡᱟᱦᱟᱸ ᱫᱚ ᱤᱴᱟᱹ ᱛᱮ ᱵᱮᱱᱟᱣ ᱟᱠᱟᱱᱟ ᱟᱨ ᱯᱷᱩᱞᱯᱚᱛᱷᱟᱨ ᱨᱮᱭᱟᱜ ᱥᱟᱢᱟᱝ ᱦᱤᱸᱥ ᱨᱮ ᱟᱹᱰᱤ ᱱᱟᱯᱟᱭ ᱛᱮ ᱵᱮᱱᱟᱣ ᱟᱠᱟᱱᱟ᱾

ᱜᱚᱱᱯᱩᱨ ᱥᱚᱵᱷᱩᱡᱽ ᱥᱟᱥᱚᱫᱽ ᱜᱨᱟᱢᱤᱱ ᱯᱟᱴᱷᱟᱜᱟᱲ, ᱢᱤᱫᱴᱟᱝ ᱥᱚᱨᱠᱟᱨᱟᱜ ᱜᱚᱲᱚ ᱛᱮ ᱵᱮᱱᱟᱣ ᱯᱚᱛᱚᱵ, ᱢᱩᱨᱟᱹᱭ, ᱑᱙᱘᱐ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱱᱚᱣᱟ ᱨᱮᱭᱟᱜ ᱟᱡᱟᱜ ᱫᱩᱞᱟᱱ ᱚᱲᱟᱜ ᱢᱮᱱᱟᱜᱼᱟ᱾ 

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱟᱛᱳ
ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ